open-index/open-wikipedia-markdown huggingface dataset:
Eurovizijos dainų konkursas 1975

**1975 m. Eurovizijos dainų konkursas** – dvidešimtasis Eurovizijos dainų konkursas, vykęs 1975 m. kovo 22 d. Švedijos sostinėje Stokholme. Konkurso nugalėtojais tapo Nyderlandų atstovai – grupė Teach-In su daina „Ding-a-dong“.
Cikloalkanai

**Cikloalkanai** – alkanai, kuriuose anglies atomai yra sujungti į vieną ar daugiau žiedų tik viengubaisiais ryšiais, o vandenilio atomai prisijungę santykiu CnH2n.

Jų galima rasti naftoje, todėl jie dažnai vadinami *naftenais*. Cikloalkanai su vienu žiedu paprastai vadinami pagal anglies skaičių atitinkančio alkano pavadinimą, pvz., ciklopropanas, ciklobutanas, ciklopentanas. Sudėtingesnės struktūros cikloalkanai (virš 20 anglies atomų) paprastai vadinami cikloparafinais.

Cikloalkanų virimo temperatūra yra 10–20 K aukštesnė nei atitinkamų neciklinių alkanų.

Vidutiniai ir didesni cikloalkanai yra patvarūs ir cheminėse reakcijose dalyvauja panašiai kaip alkanai. Mažesni cikloalkanai, ypač ciklopropanas, yra mažiau stabilūs ir reaguoja panašiai į alkenus.

Ciklopropanas ir ciklobutanas normaliomis sąlygomis yra dujos, o ciklopentanas ir cikloheksanas – skysčiai. Cikloalkanai yra praktiškai netirpūs vandenyje.
Jonas Andriškevičius

**Jonas Andriškevičius** (g. 1944 m. liepos 29 d. Debeikiuose, Anykščių rajonas) – TSRS kariuomenės karininkas, Lietuvos karinis veikėjas, buvęs Lietuvos kariuomenės vadas, atsargos generolas majoras.

## Biografija
1967 m. Leningrade baigė Sergejaus Kirovo aukštąją karo mokyklą, 1976 m. Maskvoje baigė Michailo Frunzės karo akademiją. 1996–1997 m. baigė NATO gynybos koledžą Romoje.

1979–1980 m. Sibiro karinės apygardos Operatyvinės valdybos vyr. karininkas, 1980–1981 m. valdybos mokslinės grupės viršininkas. 1981–1984 m. Etiopijos Vyriausiojo karinio patarėjo štabo vyresnysis operacijų karininkas. 1984–1991 m. Vilniaus universiteto Karinės katedros viršininkas. 1991–1992 m. Vilniaus universiteto Reikalų valdybos civilinės apsaugos ir gelbėjimo tarnybos vedėjas.

1992 m. rugpjūčio 30 d. – 1993 m. spalio 26 d. Savanoriškos krašto apsaugos tarnybos Specializuoto mokymo centro, Krašto apsaugos mokyklos (dabar – Generolo Jono Žemaičio Lietuvos karo akademija) viršininkas. 1993–1999 m. Lietuvos Respublikos kariuomenės vadas. Karo prievolės administravimo tarnybos prie Krašto apsaugos ministerijos viršininkas.

## Apdovanojimai
* Vyčio kryžiaus 4 laipsnio ordinas, (1995 m. lapkričio 21 d. Prezidento dekretas Nr. 776).
* LDK Gedimino 2 laipsnio ordinas, (1999 m. liepos 1 d. Prezidento dekretas Nr. 505).

## Šaltiniai

## Nuorodos

|-

|-
Julius Žėkas

**Julius Žėkas** (g. 1980 m. kovo 9 d. Vilniuje) – lietuvių poetas ir prozininkas.

2006 m. baigė Vilniaus pedagoginį universitetą (magistras).

## Bibliografija
Publikacijos almanachuose:
* Poezijos pavasaris, 2001 / *sudarytojai* Vladas Braziūnas, Eugenijus Ališanka. – Vilnius: *Vaga*, 2001.
* Žiemos žodžiai, 2002 / *sudarė* Benediktas Januševičius ir Juozas Žitkauskas. – Vilnius: *BMK*, 2002.

## Nuorodos
* Rašytojai.lt: Apie rašytoją 
* Tekstai.lt: Eilėraščiai 
* Literatūra.lt: Proza
Katlėja

**Katlėja** (*Cattleya*) – gegužraibinių (*Ochidaceae*) šeimos augalų gentis, kuri 1824 m. pavadinta gėlininko Viljamo Katlėjaus garbei. Šis gėlininkas katlėjų stiebelius (puošniosios katlėjos) kartu su kerpių kolekcija gavo iš Pietų Amerikos ir pasodino Londono priemiestyje buvusioje oranžerijoje. Po kurio laiko augalas pražydo. 

## Rūšys
Gentyje yra 42 rūšys:
*Skaisčioji katlėja (*Cattleya aurantiaca*)
*Dvispalvė katlėja (*Cattleya bicolor*)
*Vėlyvoji katlėja (*Cattleya bowringiana*)
*Taurioji katlėja (*Cattleya dowiana*)
*Stambialūpė katlėja (*Cattleya gaskelliana*)
*Nuostabioji katlėja (*Cattleya harrisoniana*) 
*Puikioji katlėja (*Cattleya intermedia*) 
*Puošnioji katlėja (*Cattleya labiata*) 
*Rauktalūpė katlėja (*Cattleya loddigesii*) 
*Gyslotoji katlėja (*Cattleya lueddemanniana*) 
*Didžioji katlėja (*Cattleya maxima*) 
*Kvapioji katlėja (*Cattleya mossiae*)
*Raudonlūpė katlėja (*Cattleya patinii*)
*Spalvingoji katlėja (*Cattleya percivaliana*) 
*Karališkoji katlėja (*Cattleya rex*)
*Dvilapė katlėja (*Cattleya skinneri*)
*Trispalvė katlėja (*Cattleya trianae*)
ir kt.


Image:Cattleya_bicolor_subsp._brasiliensis.jpg|Dvispalvė katlėja (*Cattleya bicolor*)
Image:Cattleya bowringiana.jpg|Vėlyvoji katlėja (*Cattleya bowringiana*)
Image:Cattleya dowiana 1880.jpg|Taurioji katlėja (*Cattleya dowiana*)
Image:Cattleya gaskelliana.jpg|Stambialūpė katlėja (*Cattleya gaskelliana*)
Image:Cattleya harrisoniana.jpg|Nuostabioji katlėja (*Cattleya harrisoniana*) 
Image:Cattleya intermedia.jpg|Puikioji katlėja (*Cattleya intermedia*) 
Image:Labiata.jpg|Puošnioji katlėja (*Cattleya labiata*) 
Image:Cattleya loddigesii.jpg|Rauktalūpė katlėja (*Cattleya loddigesii*) 
Image:Cattleya maxima.jpg|Didžioji katlėja (*Cattleya maxima*) 
Image:Cattleya percevaliana.jpg|Spalvingoji katlėja (*Cattleya percivaliana*) 
Image:Cattleya skinneri.jpg|Dvilapė katlėja (*Cattleya skinneri*)


## Nuorodos
*Orchids of The World – ''Cattleya''
Mirtiniai

**Mirtiniai** (*Myrtaceae*) – magnolijūnų (*Magnoliophyta*) skyriaus magnolijainių (*Liliopsida*) klasės augalų šeima.

Šeimoje 130-150 genčių ir mažiausiai 3000 rūšių.

## Gentys
* Aka (*Acca*)
* Vyšnėtis (*Baeckea*)
* Kalistemonas (*Callistemon*)
* *Calyptranthes*
* Eukaliptas (*Eucalyptus*)
* Eugenija (*Eugenia*)
* *Feijoa*
* *Gomidesia*
* Arbatkrūmis (*Leptospermum*)
* Kuokštis (*Lophostemon*)
* *Marlierea*
* Mirtenė (*Melaleuca*)
* *Metrosideros*
* Mircija (*Myrcia*)
* Rambenis (*Myrcianthes*)
* Juodmirtė (*Myrciaria*)
* Mirta (*Myrtus*)
* Rambenis (*Pimenta*)
* *Pseudanamomis*
* Gvajava (*Psidium*)
* Erškėtmirtė (*Rhodomyrtus*)
* *Siphoneugena*
* Ambrenė (*Syncarpia*)
* Gvazdikmedis (*Syzygium*)
* Luma (*Luma*)
* Korimbija (*Corymbia*)
ir kt.
Tebrizas

**Tebrizas** – miestas Irano šiaurės vakaruose, Rytinio Azerbaidžano provincijos administracinis centras. 1,42 mln. gyventojų (2005). Išvystyta mašinų gamybos, tekstilės, odos, avalynės, naftos pramonė. Mieste audžiami kilimai, klesti dailės amatai, miniatiūriniai menai. Yra universitetas, didžioji Ališacho mečetė (XIV a.; nuo XIX a. pradžios – citadelė), Žydrosios mečetės liekanos (XV a.), rotušė (pastatyta 1934 m. padedant vokiečių inžinieriams).

## Istorija
Miestą III–IV a. įkūrė Sasanidai. Nuo XIII a. – vienas didžiausių Artimųjų ir Vidurio Rytų miestų. Ne kartą buvo įvairių valstybių, buvusių dabartinio Irano teritorijoje, sostine (Chulaguidų, Sefevidų ir kt.).

2010 m. Tebrizo turgus įtrauktas į UNESCO pasaulio paveldo sąrašą.

## Sportas
* Traktor SK; „Traktoriaus sporto klubas“, o angliškuose šaltiniuose *Tractor Sport Club* arba *Tractor Sazi*, bei *Tractor* () – Irano sporto klubas iš Tebrizo. Klubas turi futbolo, futsalo, krepšinio, rankinio, tinklinio komandas, bei užsiimama atletika. Nuo 2018 m. klubą remia versininkas Mohammad Reza Zonuzi.
* Namų rungtynes futbolo komanda žaidžia „Jadegar-e Emam“ stadione (dar žinomu „Sahando“ pavadinimu), kuris talpina 66,8 tūkst. žiūrovų.
* Tebrizo futbolo klubas „Mačine Sazi“, o angliškuose šaltiniuose „Machine Sazi FC“.
* Namų rungtynes Machine Sazi FC žaidžia „Šahido Kasemo Soleimani“ stadione, kuris talpina 12 tūkst. žiūrovų.

## Šaltiniai
Kęstutis Macijauskas

**Kęstutis Macijauskas** (g. 1961 m. Dusetose) – lietuvių karininkas, flotilės admirolas.

## Biografija

Baigė Dusetų vidurinę mokyklą. 1984 m. baigė Kaliningrado karinės jūrų akademijos Ryšių fakultetą. 1994–1995 m. studijavo Karinių jūrų pajėgų štabo koledže (JAV). 2004 m. baigė studijas NATO koledže Romoje (Italija).

Vedęs, augina du sūnus.

### Karjera

Po Kaliningrado karinės jūrų akademijos baigimo buvo suteiktas pirmasis karininko laipsnis. K. Macijauskas buvo paskirtas į TSRS Šiaurės povandeninių laivų flotilę. Plaukiojo strateginiame atominiame povandeniniame laive kaip diviziono karininkas. Vėliau buvo paskirtas kovinės dalies vadu.

1992 m. K. Macijauskas tarnybą pradėjo besikuriančiame Lietuvos karo laivyne, ėjo mokymo centro viršininko pareigas. 1997–1999 m. vadovavo Jūrų pakrančių stebėjimo tarnybai.

1999 m. balandžio 28 d. K. Macijauskas buvo paskirtas Karinių jūrų pajėgų vadu (Krašto apsaugos ministro įsakymu).

2000 m. vasario 22 d. Macijauskui suteiktas jūrų kapitono laipsnis (LR Prezidento dekretu Nr. 781).
2005 m. vasario 16 d. suteiktas flotilės admirolo laipsnis (Prezidento dekretu).

2019 m. kovo 12 d., sukakus nustatytam amžiui, išleistas į atsargą.

## Šaltiniai

## Nuorodos
LR KJP vado biografija  KAM informacija
Raimundas Saulius Baltuška

**Raimundas Saulius Baltuška** (g. 1937 m. rugpjūčio 31 d. Šančiuose, Kaunas - 2016 m. balandžio 9 d. Vilniuje) – Lietuvos karinis veikėjas, flotilės admirolas, buvęs Lietuvos karinių jūrų pajėgų vadas.

## Biografija
1958 m. Rygoje baigė Jūrų karinę povandeninio plaukiojimo aukštąją mokyklą, 1972 m. Leningrade baigė SSRS Jūrų karo akademiją.

1958–1980 m. SSRS Baltijos ir Ramiojo vandenyno laivynų povandeninių laivų, 1980–1983 m. Baltijos laivyno štabo karininkas, 1983–1989 m. šio laivyno vyr. šturmanas. 1989–1992 m. Vakarų upių laivininkystės Kaliningrade kapitonas instruktorius ir vyr. šturmanas.

1992 m. Lietuvos kariuomenės savanoris. 1992 m. pirmasis Atskirojo laivų diviziono, 1992–1995 m. Karinės jūrų pajėgų flotilės, 1995–1999 m. gegužės 25 d. Karinių jūrų pajėgų vadas. 1997 m. prezidento Valdo Adamkaus dekretu pirmajam po Nepriklausomybės atgavimo suteiktas Lietuvos karinio laivyno flotilės admirolo laipsnis.

Jam vadovaujant sudarytas karo laivynas, įsigaliojo karinio laivo statutas, parengta kitų dokumentų, pradėta rengti laivyno karininkus, užmegzti ryšiai su užsienio šalių karo laivynais, prasidėjo tolimi karo laivų plaukiojimai. Vienas „Baltron“ būrio kūrimo iniciatorių. Klaipėdos universiteto dėstytojas.

## Apdovanojimai
* Vyčio kryžiaus 4 laipsnio ordinas, (1995 m. lapkričio 21 d. Prezidento dekretas Nr. 776).
* 2003 m. vasario 3 d. Vyčio kryžiaus 4 laipsnio ordinas (Prezidento dekretas Nr. 2042).

## Nuorodos
* Lietuvos karo laivynas. Ar ateinantį mūsų istorijos tūkstantmetį tapsime lygiateisiais Baltijos šeimininkais? 

## Šaltiniai
Memeliškė

**Memeliškė** – kaimas Švenčionių rajono savivaldybėje, 7 km į pietus nuo Švenčionėlių, 0,5 km į pietus nuo Pirktinės I, 0,5 km į rytus nuo Jonlaukio. Už 2 km į šiaurės vakarus teka Žeimenos upė. Kaime yra 3 sodybos, bet nuolatinių gyventojų jau nebėra.

## Istorija
XX a. pr. kaimas buvo Švenčionių apskrities Švenčionių valsčiuje.

Tarpukariu kaimas priklausė Lenkijai, Vilniaus vaivadijai, Švenčionių apskričiai, Švenčionių valsčiui.

## Gyventojai

## Šaltiniai
Šv. Valentinas

**Šv. Valentinas** ( m. 269 m.) – vienas iš trijų Romos kankinių ir Romos šventųjų.

Manoma, kad Valentinas buvo krikščionių vyskupas ir kunigas. Romos katalikų bažnyčioje iki 1969 m. Šv. Valentino diena buvo švenčiama vasario 14 d. Kankinio Valentino gimimo diena bei metai nėra žinomi, tačiau, pagal Katalikų Enciklopediją, Valentinas gyveno III amžiuje Imperatoriaus Klaudijo II laikais.

Pirmoji Šv. Valentino fiesta buvo surengta 496 m. popiežiaus Gelasijaus I laikais. Nuo 1969 m. Šv. Valentino diena buvo pašalinta iš katalikų švenčių kalendoriaus, tačiau, nežiūrint į tai, Šv. Valentino diena tebebuvo švenčiama Maltos Balzano parapijoje ir tuo pačiu išpopuliarėjo visame pasaulyje.

## Nuorodos

* Legenda 
* Catholic Encyclopedia (1912)
* Šv. Valentino vyskupijos tinklalapis (2009)
Vladimiras Beriozovas

**Vladimiras Beriozovas** (1929 m. rugsėjo 29 d. Viekšniuose, Mažeikių apskrityje – 2016 m. kovo 16 d. Vilniuje) – LTSR ir Lietuvos partinis, politinis bei visuomenės veikėjas, signataras.

## Biografija
Lankė Kauno V. Kudirkos pradžios mokyklą, vėliau mokėsi vidurinėse mokyklose ten, kur gyveno tėvai. 1950–1953 m. tarnavo sovietinėje armijoje. Nuo 1952 m. SSKP narys. 1953–1967 m. LKP Molėtų rajono komiteto sekretorius, Širvintų ir Ignalinos rajonų Vykdomųjų komitetų pirmininko pavaduotojas. 1962–1967 m. neakivaizdiniu būdu studijavo Vilniaus pedagoginiame institute. 1967–1988 m. LKP CK instruktorius, skyriaus vedėjas, 1969–1971 m. sekretorius. 1971–1981 m. Politinio švietimo namų vedėjas. 1984–1985 m. partinės komisijos prie LKP CK pirmininkas. 1985–1988 m. LKP CK organizacinio partinio darbo skyriaus vedėjas.

Prasidėjus Atgimimui Lietuvos Persitvarkymo Sąjūdžio palaikomas ir remiamas 1988 m. išrinktas LKP antruoju sekretoriumi, kuriuo galėjo tapti tik rusas. Pirmasis po 1956 m. tose pareigose ne iš Maskvos atsiųstas, ėjo šias pareigas iki 1991 m., kol buvo įteisinta Lietuvos demokratinė darbo partija (LDDP).

1989 m. išrinktas SSRS Liaudies deputatų suvažiavimo liaudies deputatu. Tarp Lietuvoje rinktų deputatų jis surinko daugiausia rinkėjų balsų.

1990–1992 m. LR Aukščiausiosios Tarybos deputatas, Kairiųjų frakcijos pirmininko pavaduotojas, Lietuvos nepriklausomos valstybės atkūrimo akto signataras. 1992–1997 m. prezidento Algirdo Brazausko patarėjas. Signatarų klubo narys. Buvo pripažintas bendradarbiavęs su sovietų valstybės saugumu. Pasižymėjo prieštaringa veikla. 2000 m. prezidentas Valdas Adamkus apdovanojo Lietuvos nepriklausomybės medaliu.

Nuo 1989 m. LDDP narys, 1990 m. gruodžio 9 d. išrinktas LDDP tarybos pirmininko pavaduotoju. Nuo 2001 m. Lietuvos socialdemokratų partijos narys.

Palaidotas Antakalnio kapinėse.

## Bibliografija
* Ėjau minų lauku: prisiminimai. – Vilnius: Gairės, 2014. – 223 p.: iliustr. – ISBN 978-9955-759-81-2

## Šaltiniai

|-
Kapariniai

**Kapariniai** (*Capparaceae*) – magnolijainių (*Magnoliopsida*) klasės gvazdikažiedžių (*Caryophyllidae*) poklasio augalų šeima.

Šeimoje 24-28 gentys ir apie 700 rūšių.

## Gentys
**[[Apophyllum]]*
**[[Atamisquea]]*
**[[Bachmannia]]*
**[[Belencita]]*
*Boscija (*Boscia*)
**[[Buchholzia]]*
*Kadaba (*Cadaba*)
*Kaparis (*Capparis*)
**[[Cladostemon]]*
*Kleomė (*Cleome*)
**[[Cleomella]]*
*Virštas (*Crateva*)
**[[Cristatella]]*
**[[Dactylaena]]*
**[[Dhofaria]]*
**[[Dipterygium]]*
**[[Euadenia]]*
**[[Haptocarpum]]*
**[[Isomeris]]*
**[[Maerua]]*
**[[Morisonia]]*
**[[Oxystylis]]*
**[[Podandrogyne]]*
**[[Puccionia]]*
*Kaparenis (*Ritchiea*)
**[[Steriphoma]]*
**[[Thilachium]]*
**[[Wislizenia]]*
Koriantė

**Koriantė** (*Coryanthes*) – gegužraibinių (*Ochidaceae*) šeimos epifitinių augalų gentis. Žiedo lūpos epidermio liaukos išskiria svaiginantį sekretą, kurį laižydamos bitės (Euglossa genties) apsvaigsta ir įkrenta į skysčio talpyklą. Vėliau jos turi susirasti vienintelį kelią kaip išsikabaroti iš tos talpyklos ir keliauja per nutekamąjį vamzdelį, kuris prigludęs prie stulpelio. Besibraunat tuo vamzdeliu prie bitės kūno prilimpa polinarijai. Vos išdžiuvęs bitės patinas skrenda į kitą žiedą ir ten nuneša polinarijus. Tuo metu žiedas laikinai nustoja skleisti stiprų kvapą, bet kitą dieną jis vėl kvepia.

## Rūšys
Gentyje yra apie 30 rūšių:

**[[Coryanthes albertinae]]*
**[[Coryanthes alborosea]]*
**[[Coryanthes balfouriana]]*
**[[Coryanthes barkeri]]*
**[[Coryanthes bergoldii]]*
**[[Coryanthes bicolorata]]*
**[[Coryanthes biflora]]*
**[[Coryanthes bruckmuelleri]]*
**[[Coryanthes boyi]]*
**[[Coryanthes colinata]]*
**[[Coryanthes elegantium]]*
**[[Coryanthes eximia]]*
**[[Coryanthes gerlachiana]]*
**[[Coryanthes gernotii]]*
**[[Coryanthes hunteriana]]*
**[[Coryanthes leucocorys]]*
**[[Coryanthes macrantha]]*
**[[Coryanthes macrocorys]]*
**[[Coryanthes maculata]]*
**[[Coryanthes mastersii]]*
**[[Coryanthes misasii]]*
**[[Coryanthes parkeri]]*
**[[Coryanthes picturata]]*
**[[Coryanthes punctata]]*
**[[Coryanthes powellii]]*
**[[Coryanthes sanderi]]*
**[[Coryanthes speciosa]]*
**[[Coryanthes splendens]]*
**[[Coryanthes sumnerana]]*
**[[Coryanthes trifoliata]]*
**[[Coryanthes vasquezii]]*
**[[Coryanthes verruclinata]]*
**[[Coryanthes wolfii]]*

## Nuorodos
*''Coryanthes'' page
Jūrius Bruklys

**Jūrius Bruklys** (g. 1963 m. sausio 28 d. Elėjoje, Jelgavos rajonas, Latvija) – Lietuvos profsąjungų, politinis bei visuomenės veikėjas.

## Biografija
 
1981 m. baigė Nemenčinės vidurinę mokyklą, 1986 m. baigė Vilniaus universiteto Matematikos fakultetą ir tęsė mokslus Istorijos fakultete.

1986–1991 m. Lietkoopsąjungos informacinio centro inžinierius-programuotojas, Lietuvos kooperatyvų sąjungos Informacinio skaičiavimo centro Lietuvos Persitvarkymo Sąjūdžio iniciatyvinės grupės narys. Nuo 1991 m. Muitinės departamento informatikos tarnybos darbuotojas, Vilniaus teritorinės muitinės informatikos skyriaus viršininkas. Nuo 2000 m. Muitinės informacinių sistemų centro Vilniaus teritorinio skyriaus viršininkas. Nuo 1998 m. Muitinės darbuotojų profesinės sąjungos steigėjas, valdybos pirmininkas.

2008 metais apdovanotas medaliu "Už nepriekaištingą tarnybą Lietuvos muitinėje 10 metų".

Nuo 1989 m. Lietuvos socialdemokratų partijos narys (1991 m. narystę sustabdė dėl darbo pobūdžio). Vienas iš Lietuvos socialdemokratinio jaunimo sąjungos atkūrimo iniciatorių. 1989–1995 m. Lietuvos socialdemokratinio jaunimo sąjungos narys, sąjungos tarybos narys, 1989–1991 m. sąjungos pirmininkas.

1990–1995 m. Vilniaus miesto tarybos deputatas, mandatų ir etikos komisijos narys, Vilniaus miesto tarybos pirmininko pavaduotojas.

## Nuorodos
* Muitinės darbuotojų profesinės sąjungos svetainė;
* 2008 m. Lietuvos Respublikos Seimo rinkimai.

## Išnašos
Sapindiniai

**Sapindiniai** (*Sapindaceae*) – magnolijainių (*Magnoliopsida*) klasės muileniečių (*Sapindales*) eilės augalų šeima.

## Klasifikacija
Šeimoje yra 4 pošeimiai, 142 gentys ir apie 1900 rūšių.
* Pošeimis: *[[Dodonaeoideae]]* Burnett; 22 gentys.
* Pošeimis: *[[Hippocastanoideae]]* Dumortier – Kaštoniniai; 5 gentys.
* Pošeimis: *[[Sapindoideae]]* Burnett; 114 genčių.
* Pošeimis: *[[Xanthoceroideae]]*; 1 gentis.

### Gentys
* Sprogalas (*Alectryon*)
* Kitlapis (*Allophylus*)
* Bligija (*Blighia*)
* Širdvis (*Cardiospermum*)
* *Cupania*
* *Cupaniopsis*
* *Dimocarpus*
* *Dodonaea*
* *Exothea*
* *Filicium*
* *Harpullia*
* *Hypelate*
* *Koelreuteria*
* Ličis (*Litchi*)
* *Matayba*
* Medulis (*Melicoccus*)
* Rambutanas (*Nephelium*)
* Paulinija (*Paullinia*)
* Sapindas (*Sapindus*)
* Lakmedis (*Schleichera*)
* *Serjania*
* Talisija (*Talisia*)
* *Thouinia*
* *Ungnadia*
* *Urvillea*
ir kt.

## Šaltiniai
Vladas Butėnas (1940)

**Vladas Butėnas** (1940 m. liepos 15 d. Anykščiai – 2009 m. gegužės 15 d. Vilnius) – Lietuvos žurnalistas, politinis bei visuomenės veikėjas.

## Biografija

Mokėsi Kauno Aukštosios Panemunės sanatorijos mokykloje, Kavarsko, Kėdainių, Radviliškio vidurinėse mokyklose, Šiaulių agrozootechnikume. 1968 m. baigė Vilniaus universitetą, žurnalistas, 1974 m. – Aukštąją partinę mokyklą prie SSKP CK. Apsigynė istorijos mokslų kandidato disertaciją.

1960–1968 m. Kuršėnų rajono zootechnikas. 1969–1972 m. Radviliškio rajono Vykdomojo komiteto pirmininko pavaduotojas. 1974–1988 m. Lietuvos komunistų partijos Centro komiteto konsultantas, instruktorius, inspektorius, skyriaus vedėjo pavaduotojas. 1983–1984 m. SSRS ambasados Afganistane patarėjas, rezidavęs Kundūzo provincijoje. 1988–1992 m. „Valstiečių laikraščio“ vyr. redaktorius, nuo 1992 m. – laisvas žurnalistas.

1992–1996 m. Seimo narys. 2002–2007 m. Viešųjų pirkimų tarnybos prie Lietuvos Respublikos Vyriausybės Ryšių su visuomene ir aprūpinimo skyriaus vedėjas, 2007–2008 m. – tarnybos atstovas ryšiams su visuomene.

1989 m. LKP CK narys, 1990 m. Lietuvos demokratinės darbo partijos Tarybos narys, Etikos ir ginčų komisijos pirmininkas. Nuo 2001 m. Lietuvos socialdemokratų partijos narys.

## Šaltiniai
Olegas Mariničius

**Olegas Mariničius** (1964 m. rugsėjo 16 d. Klaipėdoje – 2023 m. liepos 11 d. ten pat) – buvęs Lietuvos Karinių jūrų pajėgų vadas, jūrų kapitonas.

## Biografija
Olegas Mariničius tarnybą Lietuvos KJP pradėjo 1992 m. buvo Lietuvos Karinių jūrų pajėgų vado pavaduotojas – štabo viršininkas. 2004 m. laikinai ėjo KJP vado pareigas.

2004 m. lapkričio 23 d. LR Prezidentas Valdas Adamkus komandorui Olegui Mariničiui suteikė jūrų kapitono laipsnį.

Nuo 2001 m. gruodžio 11 d. darbo grupės Teritorinės jūros, išskirtinės ekonominės zonos ir kontinentinio šelfo apsaugos koncepcijai parengti narys.
2006–2008 m. O. Marinčius ėjo ir NATO karinio atstovo Ukrainoje pareigas. 2008–2010 m. buvo Lietuvos karinių jūrų pajėgų vadas.
2010 m. kovo 1 d. baigėsi terminuota 45 metų KJP vado O.Mariničiaus tarnybos sutartis. 17 metų tarnavęs karininkas nusprendė jos nepratęsti ir pasiprašė išleidžiamas į atsargą.

## Šaltiniai
Antanas Endziulaitis

**Antanas Endziulaitis** (1895 m. lapkričio 17 d. Gaisrių k., Antanavo valsčius, Marijampolės apskr. – 1942 m. gruodžio 10 d. Sverdlovske, dab. Jekaterinburgas) – teisininkas, Lietuvos politinis bei visuomenės veikėjas.

## Biografija
1918 m. Jaroslavlyje baigė Marijampolės gimnaziją. 1919 m. baigė Kauno karo mokyklą. 1924 m. baigė Lietuvos universiteto Teisės fakultetą.

1915–1918 m. Jaroslavlyje dirbo Lietuvių draugijoje nukentėjusiems dėl karo šelpti. 1918 m. išrinktas Marijampolės miesto tarybos nariu. Nuo 1918 m. gruodžio dirbo Spaudos biure prie Ministrų kabineto, 1919 m. Kauno karo mokyklos vyriausiojo instruktoriaus padėjėjas. Vėliau Ministrų kabineto Spaudos biure vadovavo propagandos skyriui, dirbo Krašto apsaugos ministerijos švietimo skyriuje, ministro adjutantu, Žemės fondo departamento direktoriumi. Buvo Žemės reformos valdybos narys.

1925 m. vasario 4 d. – 1925 m. rugsėjo 25 d. XI Vytauto Petrulio ir iki 1926 m. birželio 15 d. XII Leono Bistro Ministrų kabinetuose – vidaus reikalų ministras. 1926–1927 m. III Seimo narys.

1926–1929 m. Lietuvių krikščionių demokratų partijos centro komiteto narys. Bendradarbiavo spaudoje. Vertėsi advokato praktika. 1941 m. tarybų valdžios ištremtas prie Uralo, o 1942 m. sušaudytas.

## Šaltiniai
Trempinių dvaras

**Trempinių dvaras** – dvaras, stovėjęs Trempiniuose. Dabar tik išlikę dvaro likučiai.

## Istorija

Iki II pasaulinio karo stovėjo Trempinių dvaras, kurį valdė lenkas Mieczyslav Auffschlag (1839–1886). Po jo mirties dvarą valdė jo žmona su sūnumi ir dviem dukterimis. Užėmus Lietuvą Sovietų armijai, dvariškiai dalį savo turto atidavė (pasaugoti kol sugrįš) patikimiems savo kaimynams ir netrukus patys buvo išvežti į sovietinius lagerius. Trempinių dvaras karo metu buvo sudegintas, liko tik nedidelė pagrindinio medinio gyvenamojo pastato dalis.

Po karo, apie 1953 metus, iš dalies susiremontavę pastatą, apsigyveno kelios kolūkiečių šeimos. Vėliau, 1954 metais, šį namą nusipirko ir iki 1986 metų jame gyveno Knygauskų ir Vaičiulių šeimos. Jie iš dalies atkūrė dvaro kiemo gėlynus, prižiūrėjo nedidelę sodo dalį (pagrindinė sodo dalis priklausė kolūkiui ir ilgainiui buvo visiškai apleista), sutvarkė tvenkinį. Šiuo metu dvarą dar primena tik išlikęs, apleistas didžiulis sodas, nusausinto tvenkinio dumblynė ir pastatų likučiai.
Stirniai (reikšmės)

**Stirniais** vadinama:

* ežeras Molėtų rajone;
* kaimai Molėtų rajone:
** Čiulėnų seniūnijoje;
** bažnytkaimis Mindūnų seniūnijoje;
* kaimas Trakų rajone.
Trumponys

**Trumponimis** vadinami kaimai:

* Molėtų rajone;
* Rokiškio rajone:
** Kamajų seniūnijoje;
** Obelių seniūnijoje.
Trempinių Švč. Mergelės Marijos paveikslas

**Trempinių Švč. Mergelės Marijos paveikslas** buvo Trempiniuose (Kalvarijos sav.).

## Istorija
Paveikslas ilgą laiką kabojo ant liepos medžio Trempinių kaime (3 varstai nuo Liubavo). Pagal kitus šaltinius, XVIII a. pab. kabojo ant šermukšnio medžio. Iš ten buvo atgabentas į Liubavo bažnyčios dešinę koplyčią. Per I pasaulinį karą kartu su bažnyčia sudegė. Pastačius naują bažnyčią, buvo padaryta paveikslo kopija, kuri taip pat labai nukentėjo per II pasaulinį karą, kai sudegė bažnyčia. Ir dabar šio paveikslo kopija blogos būklės. Per gaisrą sudegė ir bažnyčios dokumentai.

## Aprašymas
Kai kurie XIX a. autoriai rašo, kad paveikslas panašus į Čenstakavos. Tačiau iš Liubavo herbo, kurį Stanislovas Augustas, patvirtindamas miesto privilegijas 1791 m., yra suteikęs Liubavui, matyti, kad paveikslas vadinamas šv. Marijos Trempiniškės. Herbe pavaizduoti du klūpantys angelai, rankose laikantys Trempinių Švč. Mergelės Marijos paveikslą.

Paveikslas, kurio dydis 50×35 cm, laikomas dviejų angelų. Marija stovinti, be Kūdikio, su vainiku ant galvos, rankas sudėjusi prieš save. Panašus herbas buvo pakartotas 1847 m., kai Liubavo miesto herbo projektas buvo nusiųstas į Varšuvą patvirtinti. Paveiksle ant mėlyno dugno Marija balta, paveikslo rėmai auksiniai, angelai balti su auksuotais raudonais sparnais. Viso herbo fonas baltas. Galimas dalykas, kad šis vienintelis Lietuvos miestų herbas su Marijos atvaizdu yra stilizuotas ir neatvaizduoja tikrojo Liubavo stebuklingo paveikslo.

## Paveikslo malonės

# Ilgus metus iki 1887 m., kai buvo restauruota koplyčia, prie paveikslo kabojo medinis ramstis – raišojo stebuklingo pagijimo liudininkas.
# 1904 m. Kalvarijos zakristijono Vincento Kašubos 2 metų dukrelė sunkiai susirgo. Kai gydytojai pranešė, kad mergaitė mirsianti, tėvai ją paaukojo Liubavo Dievo Motinai. Tai įvyko rugpjūčio 20 d. Jau lapkričio 8 d. mergaitė buvo visiškai sveika ir su motina atvyko į Liubavą padėkoti Marijai. Motina prisiekusi paliudijo apie įvykį ir Marijos pagalbą.

## Šaltiniai
Cimbidis

**Cimbidis** (*Cymbidium*) – gegužraibinių (*Ochidaceae*) šeimos epifitinių ir pusiau litofitinių augalų gentis. Šaknys storos ir mėsingos, lapai standūs ir ilgi, išaugantys iš apvalių gumbų. Žiedų kekės taip pat auga iš gumbų ir žydi labai ilgai.
 
Augalai paplitę Azijos ir Šiaurės Australijos tropinėse ir subtropinėse srityse. Auga ant akmenų, upių tarpeklių sienų, skardžių atbrailų ir uolų plyšiuose.  

## Rūšys
Gentyje yra 52 rūšys:
* Raudondryžis cimbidis (*Cymbidium dayanum*)
* Tamsiažiedis cimbidis (*Cymbidium devonianum*)
* Kardalapis cimbidis (*Cymbidium ensifolium*) 
* Kvapusis cimbidis (*Cymbidium goeringii*)
* Stambiažiedis cimbidis (*Cymbidium hookerianum*) 
* Siauralapis cimbidis (*Cymbidium lancifolium*) 
* Salsvasis cimbidis (*Cymbidium suave*)
ir kt.


Image:Cymbidium ensifolium (L.) Sw., Nova Acta Regiae Soc. Sci. Upsal. 6 77 (1799) (44867522955).jpg|Kardalapis cimbidis (*Cymbidium ensifolium*) 
Image:Cymbidium pumilum larsen-twins 01.jpg|*[[Cymbidium pumilum]]* 
Image:CymbidiumPumilum.jpg|*[[Cymbidium pumilum]]*


## Nuorodos
* Cymbidium species
Vanaginė (reikšmės)

**Vanagine** vadinami kaimai:

* Biržų rajone (Vanagynė);
* Jurbarko rajone;
* Kelmės rajone:
** Kelmės apylinkių seniūnijoje,
** Šaukėnų seniūnijoje;
* Molėtų rajone;
* Pakruojo rajone;
* Panevėžio rajone;
* Pasvalio rajone;
* Radviliškio rajone;
* Rokiškio rajone;
* Varnašilis Šakių rajone;
* Vilkaviškio rajone;
* Vilniaus rajone.
Tomas Kajokas

**Tomas Kajokas** (g. 1962 m. lapkričio 14 d. Šalčininkuose) – gydytojas toksikologas, psichoanalitikas, politikas.

## Biografija
 
1980 m. aukso medaliu baigė Ignalinos vidurinę mokyklą, 1986 m. su pagyrimu Vilniaus universiteto Medicinos fakultetą. 1997–2000 m. mokėsi psichoanalitinės psichoterapijos, 2001–2007 m. studijavo klasikinę psichoanalizę TPA Rytų Europos psichoanalizės institute. 2000 m. medicinos mokslų daktaras (Vilniaus universitetas).

1986 m. greitosios pagalbos gydytojas, Vilniaus universiteto vyr. laborantas, 1987–2002 m. Ūmių apsinuodijimų centro gydytojas toksikologas. Nuo 1992 m. dirba ir privačioje medicinos praktikoje, nuo 2003 UAB „Vilniaus toksikologijos klinika“ gydytojas. Nuo 2007 m. Tarptautinės psichoanalizės asociacijos (IPA) psichoanalitikas. Dėstė Vilniaus universitete ir Kauno medicinos universitete. Medicinos straipsnių ir vadovėlių bendraautoris.

## Politinė veikla

1978–1980 m. mokyklos komjaunimo organizacijos sekretorius. 1986 m. klubo „Talka“ narys, 1987 m. klubo pirmininkas, rūpinosi Vilniaus senamiesčio išsaugojimu. 1989 m. Lietuvos socialdemokratų partijos veiklos atkūrimo iniciatyvinės grupės narys, programos komisijos narys, 1989–1990 m. revizijos komisijos pirmininkas, 1991–1993 m. LSDP prezidiumo narys, 1991–1995 m. spalio mėn. LSDP tarybos narys. Daugelio diskusinių ir politinių straipsnių autorius.
Dendrobis

**Dendrobis** (*Dendrobium*) – gegužraibinių (*Orchidaceae*) šeimos augalų gentis. Pavadinimas iš dviejų graikų kalbos žodžių: *dendron* – medis ir *bios* – gyvybė, t. y. gyvenantis medyje.

Augalai arba epifitai, augantys ant medžių arba retkarčiais litofitai, augantys ant uolų. Auga įvairiuose biotopuose – nuo Himalajų aukštikalnių iki tropikinių miškų žemumų.

Savaime paplitę Pietryčių Azijoje, Naujoje Gvinėjoje ir Indonezijoje

## Rūšys
Gana didelė rūšių skaičiumi gegužraibinių augalų gentis. Žinoma apie 1200 rūšių:
* Dailusis dendrobis (*Dendrobium amoenum*) 
* Bekvapis dendrobis (*Dendrobium anosmum*) 
* Belapis dendrobis (*Dendrobium aphyllum*)
* Dvigūbris dendrobis (*Dendrobium bigibbum*)
* Geltonžiedis dendrobis (*Dendrobium chrysanthum*)
* Apelsininis dendrobis (*Dendrobium chryseum*) 
* Auksuotasis dendrobis (*Dendrobium chrysotoxum*) 
* Kurpelinis dendrobis (*Dendrobium crepidatum*)
* Raudonlūpis dendrobis (*Dendrobium cruentum*) 
* Pūstapėdis dendrobis (*Dendrobium crumenatum*)
* Kristės dendrobi (*Dendrobium christyanum*)
* Gruoblėtalapis dendrobis (*Dendrobium cuthbertsonii*) 
* Mėlynasis dendrobis (*Dendrobium cyanocentrum*) 
* Tankiažiedis dendrobis (*Dendrobium densiflorum*) 
* Dvidėmis dendrobis (*Dendrobium devonianum*) 
* Dvispalvis dendrobis (*Dendrobium dichroma*)
* Drakoninis dendrobis (*Dendrobium draconis*)
* Virvinis dendrobis (*Dendrobium falconeri*)
* Blakstienotasis dendrobis (*Dendrobium fimbriatum*)
* Ugninis dendrobis (*Dendrobium flammula*) 
* Nuostabusis dendrobis (*Dendrobium formosum*)
* Storalūpis dendrobis (*Dendrobium hercoglossum*)
* Kuokštinis dendrobis (*Dendrobium lawesii*) 
* Puošnusis dendrobis (*Dendrobium linawianum*)
* Plačialūpis dendrobis (*Dendrobium lindleyi*) 
* Piltuvinis dendrobis (*Dendrobium loddigesii*) 
* Ilgastiebis dendrobis (*Dendrobium longicaule*) 
* Stambialapis dendrobis (*Dendrobium macrophyllum*)
* Vėrininis dendrobis (*Dendrobium moniliforme*) 
* Melanezinis dendrobis (*Dendrobium neoguineense*) 
* Kilnusis dendrobis (*Dendrobium nobile*) 
* Vaistinis dendrobis (*Dendrobium officinale*) 
* Samtinis dendrobis (*Dendrobium parishii*) 
* Raktažolinis dendrobis (*Dendrobium primulinum*) 
* Gausiažiedis dendrobis (*Dendrobium speciosum*)
* Vienašalis dendrobis (*Dendrobium secundum*)
* Garbanotasis dendrobis (*Dendrobium spectabile*) 
* Skaidrusis dendrobislot (*Dendrobium transparens*)
* Burinis dendrobis (*Dendrobium vexillarius*)

## Nuorodos
* ''Dendrobium Species''
Žinių vadyba

**Žinių vadyba** (arba žinių valdymas) – tai organizacijų praktikos arba metodai, kurių pagalba atpažįstamos, organizuojamos, kuriamos, platinamos žinios jų atkartojimui, mokymui ir įsisąmoninimui.
Žinių vadyba reikalinga tam, kad:
*organizacija išliktų;
*patenkinti egzistuojančius poreikius;
*įgyvendinti strateginius tikslus;
*pasiekti organizacijos tikslus ir sustiprinti vertybės;
*priimti sprendimus, planuoti ir spręsti problemas;
*kurti vertę;
*gerinti organizacinį laidumą ir santykius su klientais. 

## Nuorodos
* UNESCO Tarptautinis žinių ekonomikos ir žinių vadybos centras VU 

*Alonderienė, R. (2005). Žinių vadyba ir besimokanti organizacija. Lietuvos aukštųjų mokyklų vadybos jaunųjų mokslininkų konferencijų darbai. K.:VDU
Aronas Gutmanas

**Aronas Gutmanas** (1936 m. birželio 4 d. Žitomire, Ukraina – 1999 m. kovo 15 d. Kaune) – fizikas, habilituotas biomedicinos mokslų daktaras, Lietuvos politinis bei visuomenės veikėjas.

## Biografija
1953 m. baigė Vilniaus 8–ąją gimnaziją, 1953–1958 m. Vilniaus universiteto Fizikos ir matematikos fakulteto Teorinės fizikos katedroje studijavo teorinę fiziką. 1974 m. biologijos mokslų daktaras.

1959 m. – Vilniaus aliejaus gamyklos elektrikas, 1959–1960 m. Kauno medicinos instituto Elektroencefalografijos laboratorijos meistras, 1960–1962 m. mokslinis darbuotojas, 1962–1965 m. Fizikos katedros dėstytojas, 1965–1973 m. Fizikos, matematikos ir biofizikos katedros vedėjas, 1973–1999 m. Kardiologijos ir biomedicininių tyrimų instituto vyr. mokslo darbuotojas, nuo 1990 m. Kauno medicinos universiteto profesorius. 1973–1986 m. dirbo Kauno medicinos instituto Širdies ir kraujagyslių fiziologijos ir patologijos institute, 1986–1992 m. Centrinėje mokslinių tyrimų laboratorijoje, 1992–1999 m. Biomedicinos tyrimų institute.

1988–1991 m. Lietuvos Persitvarkymo Sąjūdžio seimo narys. 1989 m. Lietuvos socialdemokratų partijos iniciatyvinės grupės narys, 1991–1995 m. LSDP etikos komisijos narys. 1989 m. Vytauto Didžiojo universiteto atkūrimo iniciatyvinės grupės bei 1989–1996 m. Vytauto Didžiojo universiteto atkuriamojo senato narys. Dalyvavo Atviros Lietuvos fondo veikloje.

Lietuvos žydų bendruomenės tarybos, Kauno žydų bendruomenės tarybos, Lietuvos fiziologų draugijos, JAV neuromokslų draugijos narys. Žmona Nijolė (1943-2010 m.), neurofiziologė. Vaikai – Michail (g. 1961 m.), Aleksandras (g. 1977 m.).

## Mokslinė veikla
Su kitais eksperimentiškai nustatė elementarų smegenų pilkosios medžiagos biosrovių impulsą (elektroencefalogramos kvantą). Suformulavo neurono dendritų elektrinio bistabilumo, dendritų membranos elektros netiesiškumo teoriją, kurią pritaikė neuronų funkcijoms nustatyti, pagrindė teiginį, kad dendrito funkcijos netiesinės ir kad jis galėtų būti aprašomas kaip procesorius, ne tik perduodantis, bet ir apdorojantis signalus. Elektrokardiogramas ir elektroencefalogramas tyrė remdamasis biosrovių lauko teorijos principais. Vienas paskutiniųjų darbų – Adiabatinis biologinio kabelio lygties sprendimas.

Apie 90 straipsnių, spausdintų Rusijos bei Lietuvos mokslų akademijos, tarptautiniuose žurnaluose, Rusijoje ar Lietuvoje išleistose knygose, autorius.

## Bibliografija
**Monografijos**
* Биофизика внеклеточных токов мозга (*Smegenų ekstraląstelinių srovių biofizika*), 1980 m.;
* Дендриты нервных клеток (*Nervinių ląstelių dendritai: Teorija, elektrofiziologija, funkcija*), 1984 m.;
* Ląstelės ir molekulinė neurobiologija, su A. Nistri, 1996 m., anglų k;
* Žmogaus fiziologija, su E. Kėvelaičiu, 1999 m., 2 leidimas 2007 m., lietuvių k.

**Straipsniai**
* 1991 m. Bistability of Dendrites;
* 1997 m. Detection of a membrane shunt by DC field polarization during intracellular and whole cell recording (bendraautoris).

## Šaltiniai
Januškėliai

**Januškėliai** – viensėdis Ukmergės rajono savivaldybėje, 2 km į pietvakarius nuo Liaušių, apsuptas Šešuolių miško.

## Gyventojai

## Šaltiniai
Kairėnai (Vilnius)

**Kairėnai** – Vilniaus miesto dalis, į rytus nuo Dvarčionių, prie Kairėnės upelio. Rytinė gyvenvietės dalis priklauso Vilniaus rajonui. Į vakarus nuo gyvenvietės telkšo Kairėnų ežeras.

Yra sena dvarvietė (Kairėnų dvaras minimas nuo XVI a.) su parku ir tvenkiniais, dalis Vilniaus universiteto botanikos sodo (199 ha, įkurtas 1974 metais). Dvare išlikę restauruotas arklidžių pastatas, malūnas ir rūmų pamatai. IV–V a. kapinynas. Toliau į šiaurę, miške yra Kairėnų kapinės.

Pro Kairėnus eina kelias iš Antakalnio į Naująją Vilnią (pro Galgius), atsišakoja kelias į Veržuvą (šiaurinis apvažiavimas). Kairėnus aptarnauja 18, 38 ir 114 nr. autobusai.

## Etimologija

Kairėnų vietovardis minimas nuo XVI a. Jis kildinamas iš lietuviško asmenvardžio *Kairys*.

## Gyventojai

1931 m. Kairėnų dvare gyveno 71 gyventojas.

## Nuorodos

* 
*
Bugienis

**Bugienis** (*Ilex*) – *aquifoliales* eilės monotipinės bugieninių (*Aquifoliaceae*) šeimos augalų gentis.

Tai Azijoje, Europoje, Šiaurės Afrikoje ir Amerikoje paplitę visžaliai krūmai arba medžiai, pasiekiantys iki 25 m aukštį. Augalas dvinamis. Lapai iki 7 cm ilgio, banguotu ir stambiai dantytu pakraščiu; bet aukščiau augantys lapai (kurių nepasiekia nugraužti žinduoliai) spygliukų neturi.

Žiedeliai balti, kvapnūs, vaisiai apvalūs, iki 1 cm skersmens, ryškiai raudoni, kybo ant kero visą žiemą. Dauguma bugienių subrandina raudonas, kai kurių veislių – geltonas uogas. 

Uogos šiek tiek nuodingos ir gali sukelti vėmimą ar viduriavimą, tačiau jomis (ypač pašalusiomis) minta paukščiai ir kiti gyvūnai.

## Auginimas
Nemėgsta tiesioginės saulės, gerai jaučiasi pusiau pavėsyje, pakenčia paunksmę. Sodinami į lengvą, drėgną ir puveningą lapinę žemę, labai tinkamas daržinio komposto ir lapuočių medžių paklotės mišinys. 

Auga lėtokai, juos galima karpyti, formuoti. Besniegę, sausą žiemą ir ypač ankstyvą gali nukentėti nuo tiesioginių saulės spindulių, nes lapai garina šiek tiek vandens, o šaknys jos nepasiima iš dirvos, ir augalas perdžiūsta.

## Rūšys
Gentyje apie 400 rūšių:
* Dygialapis bugienis (*Ilex aquifolium*)
* Trumpadyglis bugienis (*Ilex brevicuspis*)
* Raguotasis bugienis (*Ilex cornuta*)
* Svaigusis bugienis (*Ilex guayusa*)
* Balzganasis bugienis (*Ilex opaca*)
* Paragvajinis bugienis (*Ilex paraguariensis*)
* Plaukuotasis bugienis (*Ilex pubescens*)
* Nuodingasis bugienis (*Ilex vomitoria*)
ir kt.
Sterkulijiniai

**Sterkulijiniai** (*Sterculiaceae*) – magnolijūnų (*Magnoliophyta*) skyriaus magnolijainių (*Magnoliopsida*) klasės augalų šeima.

## Gentys
* Spengras (*Abroma*)
* *[[Acropogon]]*
* *[[Aethiocarpa]]*
* *[[Astiria]]*
* *[[Ayenia]]*
* Buterlinis medis (*Brachychiton*)
* *[[Byttneria]]*
* *[[Cheirolaena]]*
* Odmedis (*Chiranthodendron*)
* Kolamedis (*Cola*)
* *[[Commersonia]]*
* *[[Cotylonychia]]*
* *[[Dicarpidium]]*
* *[[Dombeya]]*
* Liepūnis (*Eriolaena*)
* *[[Firmiana]]*
* *[[Franciscodendron]]*
* *[[Fremontodendron]]*
* *[[Gilesia]]*
* *[[Glossostemon]]*
* Gruoblenė (*Guazuma*)
* *[[Guichenotia]]*
* *[[Hannafordia]]*
* *[[Harmsia]]*
* Laupis (*Helicteres*)
* *[[Helmiopsiella]]*
* *[[Helmiopsis]]*
* Kulangas (*Heritiera*)
* *[[Hermannia]]*
* *[[Herrania]]*
* *[[Hildegardia]]*
* *[[Keraudrenia]]*
* *[[Kleinhovia]]*
* *[[Lasiopetalum]]*
* *[[Leptonychia]]*
* *[[Leptonychiopsis]]*
* *[[Lysiosepalum]]*
* Mansonija (*Mansonia*)
* *[[Maxwellia]]*
* *[[Megatritheca]]*
* *[[Melhania]]*
* Šarmenis (*Melochia*)
* *[[Neoregnellia]]*
* Nezogordonija (*Nesogordonia*)
* *[[Octolobus]]*
* *[[Paradombeya]]*
* *[[Paramelhania]]*
* Dreženė (*Pentapetes*)
* *[[Pimia]]*
* *[[Pterocymbium]]*
* Laižis (*Pterospermum*)
* Sparnis (*Pterygota*)
* *[[Rayleya]]*
* *[[Reevesia]]*
* *[[Ruizia]]*
* *[[Rulingia]]*
* Keteris (*Scaphium*)
* *[[Scaphopetalum]]*
* *[[Seringia]]*
* Sterkulija (*Sterculia*)
* Kakavmedis (*Theobroma*)
* *[[Thomasia]]*
* Šarvamedis (*Triplochiton*)
* *[[Trochetia]]*
* *[[Trochetiopsis]]*
* *[[Ungeria]]*
* *[[Waltheria]]*
Norman Borlaug

**Norman Ernest Borlaug** (g. 1914 m. kovo 25 d. – 2009 m. rugsėjo 12 d.) – JAV žemės ūkio mokslų daktaras, humanitaras, Nobelio taikos premijos laureatas, Žaliosios revoliucijos pradininkas, naujų produktyvesnių ir ligoms atsparių javų veislių kūrėjas.

XX a. viduryje Norman Borlaug iniciatyva jo javų veislės, modernios agrikultūros technologijos bei auginimo metodai buvo įvesti Meksikoje, Indijoje ir Pakistane. Jis pats gyvendavo šiose šalyse ir padėdavo agrikutūros progresui. 1963 metais Meksika jau galėjo pradėti javų eksportą, nors prieš tai didžiąją jų dalį turėjo pati importuoti. Tarp 1965 ir 1970 metų javų derlius Indijoje ir Pakistane beveik padvigubėjo. Šis progresas vadinamas Žaliaja revoliucija. Dažnai teigiama, kad Borlaug veikla išgelbėjo virš milijardo žmonių gyvybes nuo bado mirties.

1970-aisiais Norman Borlaug buvo apdovanotas Nobelio taikos premija.

Vėliau mokslininkas savo metodais pagelbėjo padidinti maisto kiekį Kinijoje ir Afrikoje.

1986 Jis įsteigė Pasaulinę maisto premiją – tarptautinį apdovanojimą už pasiekimus didinant maisto kokybę, kiekybę ar prieinamumą visame pasaulyje.

Norman Borlaug veikla susilaukia kritikos iš žmonių, nusistačiusių prieš biotechnologijas, kryžminimą ir genetinius tyrimus. Taip pat kritikuojamas dėl to, kad jo iniciatyva didinami javų laukai, tiesiami keliai ir kiti susiję dalykai atsilikusiose pasaulio šalyse daro neigiamą įtaką laukinei gamtai.

## Nuorodos


* Norman Borlaug Heritage Foundation
* The World Food Prize
* The Norman Borlaug Institute For Crop Improvement
Veidas (žurnalas)

**Veidas** – savaitraštinis žurnalas, leistas nuo 1992 m. spalio 15 d. iki 2017 m. liepos 11 d. Vedė politikos ir verslo tyrimus, rinko ir skelbė Turtingiausiųjų Lietuvos žmonių sąrašą, „Metų vadybininko“ rinkimus, įvairius reitingus (universitetų, kolegijų, gimnazijų, bankų, prekybos tinklų, draudimo bendrovių, savivaldybių etc.), statistiką, diskusijas. Savaitraštyje būdavo aprašomi ir analizuojami įtaką šalies gyvenimui, jos piliečių kasdienybei darantys įvykiai ar reiškiniai.

„Veido“ akcininkai – koncernas „Alga“ (83 %) ir Algimantas Šindeikis (17 %).

Savaitraštį „Veidas“ leido „Veido periodikos leidykla“, taip pat leidžianti žurnalus „Moters savaitgalis“, „Auto Bild Lietuva“ ir „Mažylis“.

## Tiražas
Nuo 2011 m. spausdinamas tiražas – 8000 egzempliorių per savaitę.

## Redaktoriai

* Valdas Vasiliauskas – 1992–1996 m.
* Roseta Vingevičiūtė – 1996–1997 m.
* Aurelijus Katkevičius – 1997–2000 m.
* Liudvikas Gadeikis – 2000–2007 m.
* Gintaras Sarafinas – 2007–2014 m.
* Evaldas Labanauskas – 2014 m.
* Arūnas Brazauskas – 2014–2015 m.
* Rimvydas Valatka – 2015–2016 m.
* Evaldas Labanauskas – nuo 2016 m.

## Nuorodos
* 

## Šaltiniai
Tomo evangelija

**Tomo evangelija** (arba Evangelija pagal Tomą) – 114 Jėzui priskiriamų slaptų posakių (logijų) rinkinys. Tai dalis (Nag Hammadi Codex II, 2) gnostinių knygų rinkinio, maždaug 1945 m. aptikto prie *Nag Hammadi* kaimo Egipte.

Evangelijos kodeksas parašytas koptų kalba, jis yra vertimas iš graikų kalbos.

Tomo evangelija priskiriama apaštalui Tomui arba jo mokinių tradicijai.

Ši evangelija išversta į daugybę dabartinių kalbų. Ypatingo dėmesio vertas vertimas į hebrajų kalbą, kadangi vertimas suteikia unikalią galimybę aptikti judėjiškąjį ir gal net aramėjiškąjį Jėzaus mokymo prasmių sluoksnį. Tai ypač įdomu tyrinėjantiems žydiškąją gnosticizmo kilmės versiją.

Šią evangeliją sudaro Jėzaus pamokymai (logijai). Kanoninėse evangelijose postuluojamos trys pagrindinės idėjos – apie Dievo valdžią, apie meilę Dievui ir artimiesiems, apie nuodėmių atleidimą – Evangelijoje pagal Tomą pakeičiamos mokymais apie vieningą dvasinį pradą, apie du būvius ir apie savęs pažinimą kaip išsigelbėjimo sąlygą. Pats išsigelbėjimas čia traktuojamas kaip ieškojimų kelias, ypatingas pažinimas, pasiekiamas per ekstazę, o ne loginiu mąstymu. Šioje evangelijoje akcentuojama ir žmonių išrinktumo idėja. Išsigelbėti, t. y., įveikti žemiškąjį gyvenimą ir patekti į Dangaus Karalystę, esą gali tik nedaugelis – tie, kurie turi dvasinį pradą. Minėtos idėjos sudaro gnosticizmo filosofijos pagrindą.

Įžvelgiamas šios evangelijos panašumas su vadinamuoju *[[Quelle]]* šaltiniu, kuris buvo sumodeliuotas Naujo Testamento (NT) evangelijų teksto kritikos pagalba. Manoma, kad *Quelle* – Jėzaus posakių rinkinys, kurį naudojo NT evangelistai. Ir Tomo evangelijoje, ir *Quelle* posakiai yra trumpi ir koncentruoti, o NT evangelijose – išplėsti (galbūt vėlesnių redaktorių).

## Nuorodos
* Tomo evangelija lietuviškas vertimas Wikisource
*Tomo evangelija Nag Hammadi II,2 Petro Račiaus lietuviškas vertimas su Tomo Girdzijausko pataisymais
*Evaneglijos pagal Tomą resursų centras 
* Tarplinijinis koptiškas Grondino transkribuotas originalo tekstas
* Tarplinijinis koptiškas originalas su anglišku vertimu
* The Gospel of Thomas Collection
* Graikiški fragmentai (taip pat ir su lietuvišku vertimu).
* Epix Gospel Thomas vienas geriausių resursų apie Tomo Evangeliją 
* Tomo evangelija: revoliucija?
* Apaštalo Tomo tradicija

## Šaltiniai
Civilinės aviacijos administracija

**Civilinės aviacijos administracija** – aviacijos įstaiga; biudžetinė įstaiga, viešasis juridinis asmuo, turintis antspaudą su Lietuvos valstybės herbu bei savo pavadinimu, simboliką, atributiką ir sąskaitą viename iš Lietuvos Respublikoje registruotų bankų. 

Buveinės adresas: Rodūnios kelias 2, LT-02188 Vilnius, Lietuvos Respublika.

## Istorija
CAA įsteigta 2001 m. liepos 2 d., reorganizavus valstybės įmonę „Lietuvos Respublikos civilinės aviacijos direkcija“, pagal savo kompetenciją Lietuvoje vykdo civilinės aviacijos valstybinį valdymą. Jos steigėjo funkcijas vykdo Lietuvos Respublikos susisiekimo ministerija.

Nuostatai patvirtinti Lietuvos Respublikos susisiekimo ministro 2001 m. gegužės 28 d. įsakymu Nr. 182 (Lietuvos Respublikos susisiekimo ministro 2005 m. spalio 14 d. įsakymo Nr. 3-451 redakcija).

## Funkcijos
* Pagal savo kompetenciją įgyvendina valstybės civilinės aviacijos plėtros strategiją
* Nustato civilinės aviacijos reikalavimus
: LR aviacijos įstatymo numatytais atvejais:
* Vykdo civilinės aviacijos valstybinę priežiūrą
* Įgyvendina nacionalinę civilinės aviacijos saugumo programą.

## Nuorodos
*Civilinės aviacijos administracija
Bendrovė (reikšmės)

Žodis **bendrovė** reiškia:

* bendrovė – fizinių ir juridinių asmenų susivienijimas ekonominei (ūkinei) veiklai. Tai gali būti: bendrija, įmonė, kooperatyvas
* bendrovė – visuomeninė organizacija: draugija, fondas, sąjunga;
* bendrovė – bendra pieva, kurią visi kartu pjauna ir paskui šieną dalijasi.
* kaimai:
** Švenčionių rajone:
*** Bendrovė – Linkmenų seniūnijoje;
*** Bendrovė – Magūnų seniūnijoje;
** Bendrovė – Utenos rajone.
Degsnelė

**Degsnele** vadinami kaimai:

* Utenos rajone:
** Daugailių seniūnijoje,
** Leliūnų seniūnijoje;
* Zarasų rajone.
Degėsiai

**Degėsiai** – kaimas Pakruojo rajono savivaldybės šiaurės rytuose, 5 km į vakarus nuo Vaškų, prie kelio . Seniūnaitijos centras. Yra Degėsių pagrindinė mokykla, biblioteka. Kaimo vakaruose (Kapų kalne ir jo pašlaitėje) yra Degėsių kapinynas, kuriame aptikta X–XVII a. kapų, V–XVII a. radinių.

## Gyventojai

## Šaltiniai
Živilė

**Živilė** – lietuviškas moteriškas vardas. Etimologija: nuo lietuvių žy - („žygiuoti“) + vil - („viltis“). Kita tradicija kildina šį vardą nuo lietuvių „žaltys“. Šiuo atveju gretinama su šaknimi "gyv" - gyvas (rusų жив).

Žymūs žmonės:
*Živilė Balčiūnaitė
*Živilė Pinskuvienė
*Živilė Raudonienė
*Živilė Rezgytė
*Živilė Vaiciukevičiūtė
Diego de Almagro

**Diegas de Almagras** (; g. 1479 m. Almagre, Ispanijoje – m. 1538 m. Kuske, Peru) – ispanų konkistadoras, Fransisko Pisaro kompanjonas ir varžovas.

Su Pisaru dalyvavo Peru užkariavime, pirmasis iš europiečių tyrinėjo Čilę. Mūšiuose su indėnais neteko kairiosios akies.
Garniai (reikšmės)

**Garniais** vadinama:

* Tikrieji garniai (*Ardea*) – garninių (*Ardeidae*) gentis.
* kaimai Lietuvoje:
** Ignalinos rajone;
** Kelmės rajone;
** Utenos rajone.
* kaimas Baltarusijoje:
** Gardino rajone.
Jungtinės La Platos provincijos

**Jungtinės La Platos provincijos** (isp. *Provincias Unidas del Río de la Plata*) arba **Jungtinės Pietų Amerikos provincijos** (isp. *Provincias Unidas de Sud América*) – Argentinos valstybės pavadinimas 1816–1853 m. Taip pat apėmė ir dabartinį Urugvajų bei dalį Bolivijos (Tarichos departamentą). Vėliau suskilo į Argentinos Respubliką ir Argentinos Konfederaciją.
Gudėniškės

**Gudėniškėmis** vadinami du gretimi kaimai Utenos rajone:
* šiaurės vakarinis Kuktiškių seniūnijoje;
* pietrytinis Utenos seniūnijoje.
Ignotiškis

**Ignotiškiu** vadinami kaimai:

* Anykščių rajone;
* Rokiškio rajone;
* Utenos rajone:
** Kuktiškių seniūnijoje,
** Tauragnų seniūnijoje.
Homografas

**Homografai** – vienodai rašomi, bet skirtingai tariami žodžiai bei žodžių formos, pvz.:
* lietuvių kalboje: *káltas* – *kal̃tas*, *bálti – baltì*;
* anglų kalboje: *lead* 'vadovauti' ir *lead* 'švinas';
* prancūzų kalboje: *fait* 'faktas' ir *fait* 'padarytas';
* rusų kalboje: *за́мок* 'pilis' ir *замо́к* 'užraktas'.

Homografai yra homonimų pogrupis.

## Taip pat skaitykite
* Homofonas
Juodiškės

**Juodiškės** – kaimas Kaišiadorių rajono savivaldybės vakaruose, 5 km į rytus nuo Rumšiškių, prie kelio . 

## Gyventojai

## Šaltiniai
Juodiškės (reikšmės)

**Juodiškėmis** vadinami kaimai:

* Kaišiadorių rajone:
** Juodiškės, Rumšiškių seniūnijoje,
** Mažosios Juodiškės, Rumšiškių seniūnijoje.
* Molėtų rajone:
** Juodiškės, Čiulėnų seniūnijoje.
* Utenos rajone:
** Juodiškės, Tauragnų seniūnijoje,
** Juodiškės, Utenos seniūnijoje.
* Vilniaus rajone:
** Juodiškės, Rukainių seniūnijoje.
* Zarasų rajone:
** Juodiškės, Zarasų seniūnijoje.
Katlėriai

**Katlėriai** – kaimas Anykščių rajono savivaldybėje, 7 km į šiaurės vakarus nuo Skiemonių, prie kelio . Seniūnaitijos centras.

## Etimologija

Manoma, jog kaimo pavadinimas kilo nuo pavardės (asmenvardinis vietovardis). Anksčiau kaimas buvo vadinamas *Kotliarcais* (*Katlėrėliais*).

## Istorija

Minimi nuo 1765 m.

## Gyventojai

## Šaltiniai
Katlėriai (reikšmės)

**Katlėriais** vadinami kaimai:

* Anykščių rajone:
** Anykščių seniūnijoje;
** Skiemonių seniūnijoje;
* Utenos rajone.
Kazimieravas

**Kazimieravu** vadinami kaimai:

* Alytaus rajone;
* Ignalinos rajone;
* Molėtų rajone;
* Šalčininkų rajone;
* Utenos rajone;
* Varėnos rajone;
* Vilniaus rajone;
* Zarasų rajone.
Tafi slėnis

**Tafi slėnis** (isp. *Valle del Tafí*) – slėnis, esantis Argentinoje, Tukumano provincijoje, tarp Nevado del Akonkichos kalnagūbrio ir Kalčakių gūbrių. Nusidriekęs pietryčių kryptimi. Slėniu teka Sosos upė (patvenkta, susidaręs La Angosturos tvenkinys). Svarbiausias miestas – Tafi del Valjė.

## Šaltiniai